CELEX: 32020D1541
Language: el
Date: 2020-10-13 00:00:00
Title: Απόφαση (ΚΕΠΠΑ) 2020/1541 της Επιτροπής Πολιτικής και Ασφάλειας της 13ης Οκτωβρίου 2020 σχετικά με τον διορισμό του αρχηγού αποστολής της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS) (EUPOL COPPS/1/2020)

23.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 353/8
               
            
         ΑΠΟΦΑΣΗ (ΚΕΠΠΑ) 2020/1541 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 13ης Οκτωβρίου 2020
         σχετικά με τον διορισμό του αρχηγού αποστολής της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS) (EUPOL COPPS/1/2020)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2013/354/ΚΕΠΠΑ του Συμβουλίου, της 3ης Ιουλίου 2013, για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (1), και ιδίως το άρθρο 9 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 9 παράγραφος 1 της απόφασης 2013/354/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS), συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 28 Σεπτεμβρίου 2017, η ΕΠΑ εξέδωσε την απόφαση (ΚΕΠΠΑ) 2017/1802 της Επιτροπής Πολιτικής και Ασφάλειας (2), για τον διορισμό του κ. Kauko AALTOMAA ως αρχηγού αποστολής της EUPOL COPPS από την 1η Οκτωβρίου 2017 έως τις 30 Ιουνίου 2018.
                  
               
                     (3)
                  
                  
                     Η θητεία του κ. Kauko AALTOMAA ως αρχηγού αποστολής της EUPOL COPPS παρατάθηκε σε τακτικά χρονικά διαστήματα, πιο πρόσφατα έως τις 30 Σεπτεμβρίου 2020 με την απόφαση (ΚΕΠΠΑ) 2020/902 του Συμβουλίου (3), με την οποία τροποποιήθηκε επίσης η απόφαση 2013/354/ΚΕΠΠΑ και παρατάθηκε η διάρκεια της EUPOL COPPS έως τις 30 Ιουνίου 2021.
                  
               
                     (4)
                  
                  
                     Στις 7 Οκτωβρίου 2020, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό της κας Nataliya APOSTOLOVA ως αρχηγού αποστολής της EUPOL COPPS,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Nataliya APOSTOLOVA διορίζεται αρχηγός αποστολής της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) από τις 15 Νοεμβρίου 2020 έως τις 30 Ιουνίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από τις 15 Νοεμβρίου 2020.
         
         
            Βρυξέλλες, 13 Οκτωβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 185 της 4.7.2013, σ. 12.
         
            (2)  Απόφαση (ΚΕΠΠΑ) 2017/1802 της Επιτροπής Πολιτικής και Ασφάλειας, της 28ης Σεπτεμβρίου 2017, σχετικά με τον διορισμό του αρχηγού αποστολής της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/1/2017) (ΕΕ L 259 της 7.10.2017, σ. 20).
         
            (3)  Απόφαση (ΚΕΠΠΑ) 2020/902 του Συμβουλίου, της 29ης Ιουνίου 2020, για την τροποποίηση της απόφασης 2013/354/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 207 της 30.6.2020, σ. 30).